Борис Младенов-Young
Вътрешен глас

chitanka.info

Защо се трепеш цял живот?

Не се ли наработи,

та още блъскаш като скот

на пълни обороти?

Я виж, едва душа береш,

ще хвърлиш скоро топа.

Дошло е времето да спреш

и тръгнеш из Европа.

Че старините за рахат

и отдих са дарени.

Иди и ти да видиш свят!

Парите си за черни дни,

с лишения спестени,

до грош за свой кеф изхарчи!

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.